Návod pre používateľa Cyber-shot
Tlač
Úvodná strana > Snímanie > Snímanie panoramatických záberov > Snímanie panoramatických záberov

## Snímanie panoramatických záberov

Umožňuje vytváranie panoramatických záberov zo zložených záberov. Fotoaparát dokáže aj automaticky rozpoznať tváre ľudí alebo pohybujúce sa objekty.

1. Prepínač režimov nastavte na (Sweep Panorama) a potom stlačte tlačidlo ON/OFF (Napájanie).

1. Smer snímania zvoľte pomocou /// na otočnom ovládači.

Vykonávajte pohyb fotoaparátom zdola nahor
Vykonávajte pohyb fotoaparátom zhora nadol
Vykonávajte pohyb fotoaparátom zľava doprava
Vykonávajte pohyb fotoaparátom sprava doľava

1. Zarovnajte fotoaparát s koncom objektu, ktorý chcete nasnímať a úplne stlačte tlačidlo spúšte.

- Pred snímaním sa objaví čierna priehľadná časť (A) . Táto časť sa nenasníma.

1. Panorámujte fotoaparátom až na koniec sprievodcu (B), riadiac sa indikáciou na LCD displeji.

Tipy pre snímanie panoramatického záberu
Panoramatický záber snímajte tak, aby fotoaparát opisoval oblúk konštantnou rýchlosťou smerom indikovaným na LCD displeji. Objekty v kľude sú vhodnejšie pre panoramatické zábery ako pohybujúce sa objekty.
Čo najmenší polomer.
Vertikálny smer
Horizontálny smer

- Najskôr stlačte spúšť len do polovice, aby sa zafixovali zaostrenie, expozícia a vyváženie bielej farby. Potom stlačte tlačidlo spúšte nadoraz a pomaly pohybujte alebo nakláňajte fotoaparát v horizontálnom alebo vertikálnom smere.

- Ak je nejaká časť s veľkou rôznorodosťou tvarov alebo scenérie sústredená pozdĺž okraja displeja, kompozícia záberu môže zlyhať. V takomto prípade nastavte kompozíciu záberu tak, aby sa daná časť nachádzala v strede záberu a potom záber nasnímajte znovu.

Poznámky

- Ak nemôžete panorámovať fotoaparátom celý objekt za daný čas, v zloženom zábere sa objaví sivá plocha. Ak k tomu dôjde, pohybujte fotoaparátom rýchlejšie, aby sa zaznamenal celý panoramatický záber.

- Tým, že dochádza k spojeniu niekoľkých záberov dohromady, spojovaná časť nebude verne zachytená.

- Za slabých svetelných podmienok môžu byť panoramatické zábery rozmazané, alebo snímanie nemusí byť úspešné.

- Pri blikajúcom osvetlení, ako napríklad pri žiarivkách, jas alebo farba zloženého záberu nebudú vždy rovnaké.

- Ak celý uhol panoramatického snímania a spriahnutý uhol AE/AF sú extrémne odlišné čo do jasu, farby a ohniska, snímanie sa nemusí podariť. V tomto prípade zmeňte spriahnutý uhol AE/AF a snímajte znovu.

- Panoramatické snímanie nie je vhodné v nasledujúcich situáciách:

- Pohybujúce sa objekty

- Objekty sú príliš blízko k fotoaparátu

- Zábery s malým kontrastom, ako sú napríklad obloha, piesočná pláž alebo trávnik

- Zábery s konštantnými zmenami, ako sú napríklad vlny alebo vodopády

- Panoramatické zábery nie je možné vytvoriť v nasledujúcich situáciách:

- Ak panorámujete fotoaparátom veľmi rýchlo alebo veľmi pomaly.

- Dochádza k príliš veľkému chveniu fotoaparátu.

- Niektoré funkcie alebo položky MENU sa nemusia dať nastaviť, a to v závislosti od zvoleného režimu snímania REC. Podrobnosti nájdete uvedené v časti „Funkcie nedostupné v niektorých režimoch snímania REC“ [Detaily] a v časti „Položky MENU nedostupné v niektorých režimoch snímania REC“. [Detaily]

Súvisiaca téma
Prechádzanie zobrazenými panoramatickými zábermi
Panorama Shooting Scene
Still Image Size/Panorama Image Size
Späť na začiatok